આ ચકચારી ઘટનાની તપાસ એસીપી બી. યુ. જાડેજાને સોંપવામાં આવી હતી. તપાસમાં પોલીસે અધિકારીના ઘરમાંથી કાગળનું માસ્ક તથા લોહીના નમૂના મેળવી ગાંધીનગર ખાતે આવેલી એફએસએલ કચેરીમાં પરીક્ષણ માટે મોકલી આપ્યા હતા. એફએસએલના ડીએનએ વિભાગના ઉચ્ચ સૂત્રોના જણાવ્યા અનુસાર માસ્ક તથા લોહીના ડીએનએ કરવામાં અાવ્યું હતું, જેમાં માસ્કમેનની ચામડીના સૂક્ષ્મ કોષ કાગળના માસ્ક પરથી મેળવીને તેના ડીએનઅે સેમ્પલ મેળવ્યા છે. જ્યારે ઘટનાસ્થળથી મળી આવેલું લોહી ભોગ બનનાર સગીરાનું હોવાનું ડીએનએ રિપોર્ટમાં સામે આવ્યું છે. બન્ને રિપોર્ટ એફએસએલ દ્વારા તપાસનીશ અધિકારીને સોંપવામાં આવ્યા છે.